**SÄÄNNÖT** –OsallistuminenUSP:n toimintaan vaatii parlamentin sääntöjen hyväksymistä. Tämän jälkeen yhteisö voi osallistua USP:n toimintaan lähettämällä edustajansa istuntoon sekä tekemällä aloitteita.

**USP:N PUHEMIEHET** – USP:n puhemiehenä toimii Suomi-Seura ry:n puheenjohtaja. Parlamentti valitsee istuntokaudeksi kahdeksan varapuhemiestä, jotka edustavat eri alueita. Puhemies ja varapuhemiehet muodostavat puhemiehistön, joka kokoontuu kaksi kertaa vuodessa.

**ISTUNNOT** – Ulkosuomalaisparlamentti kokoontuu 2-3 vuoden välein istuntoon Helsinkiin. Vuoden 2017 20-vuotisjuhlaistunto hyväksyi 56 päätöslauselmaa. Vuodella siirretty **10. istunto kesäkuussa 2021 kokoontui etänä** ja hyväksyi 70 päätöslauselmaa.

**EDUSTAJAT** - Jokainen säännöt vahvistanut yhteisö on oikeutettu lähettämään yhden edustajan parlamentin istuntoon. Yhteisö, jonka jäsenmäärä ylittää 500 saa lähettää kaksi edustajaa ja yhteisö, jonka jäsenmäärä on yli 1 000, saa lähettää kolme edustajaa.

**VALIOKUNNAT -** Istunnossa varsinainen työ tapahtuu valiokunnissa. Pysyviä valiokuntia ovat: poliittisten ja virallisten asioiden, kansalaisuus-, seniori-, sosiaali-, nuoriso-, opinto- ja koulutus-, kulttuuri-, talous-, tiedotus- sekä sääntövaliokunta.

**Ulkosuomalaisparlamentti on osa Suomi-Seuraa:**



Mariankatu 8

FI-00170 Helsinki

Suomi – Finland

Puh: +358 (0)9 6841 210

Kotisivu: [suomi-seura.fi](https://suomi-seura.fi/fi/)

USP-sivusto: [usp.fi](https://suomi-seura.fi/usp-etusivu/)

Sähköposti: [info@usp.fi](mailto:info@usp.fi)

Facebookissa:

[Ulkosuomalaisparlamentti](https://www.facebook.com/Ulkosuomalaisparlamentti)



#### 



**ULKOSUOMALAISPARLAMENTTI**

*maailmalla asuvien suomalaisten avoin yhteistyö- ja edunvalvontafoorumi*

**1997-2021**

**24**

**USP**

**20**

**20**

**20**

**UFP**

**FEP**

**20**



Ulkosuomalaisparlamentti perustettiin vuonna 1997 ulkosuomalaisyhteisöjen ***yhteistyöfoorumiksi***, jossa maailmalla asuvat suomalaiset yhdessä päättävät tärkeäksi kokemistaan asioista.

Ulkosuomalaisparlamentti on ***kanava***, jonka kautta ulkosuomalaisten yhteiset päätökset välittyvät Suomen valtiolle ja kansalaisjärjestöille.

Ulkosuomalaisparlamentti on ***vaikuttaja***, joka huolehtii, että ulkosuomalaisten näkökulmat huomioidaan julkishallinnon päätöksiä tehtäessä.

Ulkosuomalaisparlamentin ***toiminta*** perustuu ulkosuomalaisyhteisöjen tekemiin aloitteisiin ja ulkosuomalaisparlamentin istuntojen antamiin päätöslauselmiin.

Yhteensä 543 ulkosuomalaisyhteisöä 38 maasta on ratifioinut USP:n säännöt.

**MITEN MUKAAN?**

Ulkosuomalaisparlamentin jäsenet ovat ulkomailla toimivia suomalaisyhteisöjä.

Ulkosuomalaisparlamentin toimintaan voivat tulla mukaan kaikki ulkosuomalaiset – oli heillä Suomen kansalaisuus tai ei.

Osallistumiseen riittää suomalainen tausta ja toiminta ulkosuomalaisyhteisössä, joka on vahvistanut parlamentin säännöt.

**Ota yhteyttä alueesi varapuhemieheen tai sihteeristöön!**



**Puhemiehistö 2021–202x**

**Puhemies:** Markus Aaltonen (25.4.2019 →)

**Varapuhemiehet:**

**Pohjois-Eurooppa:** Seija Sjöstedt

**Itä-Eurooppa:** Sakari Neuvonen

**Keski-Eurooppa:** Kari Henrik Tumelius

**Etelä-Eurooppa, Afrikka ja**

**Lähi-Itä**: Marko Suomalainen

**Suomenruotsalaiset maailmalla/ Finlandssvenskar i världen**: Barbro Allardt Ljunggren

**Yhdysvallat ja Latinalainen Amerikka:** Hanna Wagner

**Kanada:** Irina Ilmokari

**Australia ja Aasia:**

Mikko (Michael) Pekkala